钦定古今图书集成/明伦汇编/氏族典/第439卷 > 《廖用贤尚友录》 > 贾昌朝
## 钦定古今图书集成/明伦汇编/氏族典/第439卷 > 《廖用贤尚友录》 > 贾昌朝

按《宋史贾昌朝传》：“昌朝，字子明，真定获鹿人，《晋史》官
纬之从曾孙也。天禧初，赐同进士出身，历知宜兴、东
明县，累迁右谏议大夫。议者欲以金缯啖契丹，使攻
元昊，昌朝力止之。庆历三年，拜参知政事。吴育数与
昌朝争议上前，遂罢育，而除昌朝武胜军节度使，判
大名府，徙郑州。过阙，留为祥符观使，拜尚书右仆射。”
嘉祐元年，为枢密使。三年，出判许州。英宗即位，徙凤
翔节度使，进封魏国公。治平元年，以侍中守许州。明
年，以疾留京师，卒，谥文元。子章，馆阁校勘，蚤世。青，朝
请大夫。